Adest dies lætitiæ, Iocundus omni lumine, In quo Regina Virginum Scandit iter astriferum. Angelorum præfulgidis Circumuallata cuneis: Quamque sanctarum Virginum Sequitur agmen inclitum. Vt decet omnes credere, Cœlesti diademate Clarus, occurrit obuius Christus, ex ea genitus. Vltra Angelorum gloriam Torum delicti nescium, Secum ad patris solium Reportat pignus optimum. Cœlestis regni ciuitas, Et eius omnis dignitas, Parentem sui Principis Votis honorat congruis. Cum quibus nos lætissima Huius diei gaudia Concelebremus alacres, Deum laudando, supplices. Huius festi clarissima Prosequamur præconia: Mentis affectu supplices, Effectu vocis alacres. Reliqua desiderantur in MS. sicut  magna pars Sermonis sequentis.